IV. Szabadidőlovas Szuperdöntő
2024-10-10 08:00 - 2024-10-13 17:00 (Europe/Budapest)
Az év legkiemelkedőbb szabadidős eseménye, minden szabadidőlovas legnagyobb megmérettetése, a legek versenye idén is a Nemzeti Lovardában kerül megrendezésre. 2024-ben lovas fesztivál jelleggel számos lovas kulturális programmal találkozhatnak az érdeklődők. A belépés természetesen ingyenes.

Facebook esemény »

Budapest CDN-A/B és Közép-Magyarország Régiós Döntő
2024-10-04 08:00 - 2024-10-06 18:00
Tovább a versenykiírásra »
Facebook esemény »

Tóth Béla Regionális Döntő
2024-09-20 08:00 - 2024-09-22 17:00
A Tóth Béla Régió Közép-Magyarországot, Budapestet és Pest megyét fedi le.

Országos Díjugrató Verseny
2024-09-11 08:00 - 2024-09-14 17:00
Ez a szabadtéri szezon utolsó országos minősítő versenye, tehát az utolsó lehetőség a minősülésre a szeptember végi FIAT Felnőtt Országos Bajnokságra és 41. Tenyészversenyre.
Ezen a hétvégén az öt-és hatéves lovak nagydíja kerül megrendezésre, vasárnap a SPORTLOTAP.NET támogatásával az amatőr nagydíjat, az EGO7 gyermek nagydíjat, a HORSE PILOT U25 nagydíjat és a verseny zárásaként a Horse Trans Cargo támogatásával 2 millió forint összdíjazással a 150 ceniméteres felnőtt nagydíjat láthatja a közönség.
Tovább a versenykiírásra »

Díjlovagló Magyar Országos Bajnokság és Fiatal Lovak Bajnoksága
2024-08-27 08:00 - 2024-08-29 18:00
Tovább a versenykiírásra »

Országos díjugrató verseny
2024-08-22 08:00 - 2024-08-24 19:00

MSLT Csikóchampionátus 2024.
2024-08-20 08:00 - 17:00
Idén is megrendezésre kerül az MSLT Csikóchampionátusa.

Nevezési határidő: 2024. július 31.
Kiírás az MSLT weboldalán »
Nevezési lap letöltése »

Részt vehetnek 2024-ben született, augusztus 20-án minimum két hónapos, magyar sportló vagy magyar sportfélvér fajtájú csikók. Feltétel, hogy a csikó tulajdonosa rendelkezzen aktív 2024-es MSLT tagsággal. A csikónak lóútlevéllel még nem kell rendelkeznie a rendezvény időpontjában, de a csikóbejelentést meg kell tenni az egyesület felé.
Az MSLT idén is lehetőséget biztosít csikójelölésre a rendezvény után, az igényeket a nevezési lapon lehet jelezni.
Lehetőség van résztvenni a Five Star Auction csikóaukción is, aminek videó- és fénykép anyaga augusztus 19-én, hétfőn készül el. A részvételi szándékot a nevezési lapon kell jelezni.
Állategészségügyi feltételek az anyakancákra nézve:
Lóútlevél, a melynek tartalmaznia kell a következőket:

Lóinfluenza elleni vakcinázás igazolása /alapimmunizálás: első oltás, majd 21-92 napon belül második oltás, utána mindig 6 hónapon belül emlékeztető oltás, + 21 nap
Fertőző kevésvérűségről szóló egy éven belüli negatív vérvizsgálati eredmény
Takonykórról szóló három éven belüli negatív eredmény

Nevezési díj
55.000 Ft, ami tartalmazza a bokszdíjat augusztus 20-ára. Előző napi (augusztus 19.) érkezésre 10.000 Ft bokszdíj kerül felszámításra.
A nevezéshez 2-2 jó minőségű fényképet és videót kell csatolni a csikóról és a kancáról is. Ez a részvétel feltétele. A nevezés nem jelent azonnal részvételi lehetőséget. Legkésőbb 2024. augusztus 5-én írásban tájékoztatjuk a döntésről a tulajdonosokat.

CSIO3*-W-NC EEF SF Nemzetközi Díjugrató Verseny és Világkupa
2024-07-11 08:00 - 2024-07-14 17:00
Program:
2024. július 11. csütörtök
8:00 CSIYH – 6-7 YO. 125 cm az Alpenspan Díjáért
10:30 CSIO* Bronze Tour 125 cm az MTVA Díjáért
12:30 CSIO*** Medium Tour 140 cm Sportoló Nemzetért Díj
16:00 CSIO*** Big Tour 145 cm Nemzeti Lovardáért Alapítvány Díj
2024. július 12. péntek
7:00 CSIYh – 6-7 YO. 125 cm az Immunovet Díjáért
9:20 CSIO*** Medium Tour 140 cm Concorde Díj
11:50 CSI* Gold Tour 130 cm a Lipóti Pékség Díjáért
15:00 CSIO*** Big Tour – EEF Longines Series Semi Final 150 cm
2024. július 13. szombat
8:30 CSI* Bronze Tour 125 cm a Five Star Horse Auction Díjáért
10:00 CSIO*** Medium Tour 140 cm AlpexaVit Díj
11:45 CSIO*** Big Tour 145 cm Regale Díj
14:30 CSIYH – 6-7 YO. 130 cm az MSLT Díjáért
17:20 CSI1* – Gold Tour a Magyar Lovassport Szövetség Díjáért
2024. július 14. vasárnap
8:00 CSI* Bronze Tour 130 cm a FeVita Díjáért
10:30 CSI* Gold Tour 135 cm Horse Trans Cargo Díj
13:00 CSIO*** Medium Tour 140 cm Inter Horse Truck Díj
15:30 CSIO*** Big Tour 155 cm Szerencsejáték Zrt. Nagydíj és Világkupa
A szervező a programváltoztatás jogát fenntartja. A versenyszámok kezdési időpontjai a nevezések számának függvényében változhatnak.
A verseny weboldala »
Részletes versenykiírás »
Versenykiírás a FEI oldalán »

Díjlovas bíróképzés
2024-06-29 08:00 - 2024-06-30 17:00
Franyó Barbara bíróképzést tart a budapesti CDN versenyen június 29-én és 30-án. Jelentkezés írásban a szint (A-L, M, S1, S2) és a képzés jellege (gyakorlat, asszisztálás, árnyék) megadásával a franyob@gmail.com e-mail címen.

CDN-A Díjlovagló verseny
2024-06-29 08:00 - 2024-06-30 17:00

Országos díjugrató verseny
2024-06-21 08:00 - 2024-06-23 19:00
Versenykiírás hamarosan.

III. Póni Klub Gyermeknapi Kupa
2024-06-08 08:00 - 2024-06-09 17:00
Póni Klub versenyszámok és meglepetés programok várják a gyerekeket egész hétvégén!
Szombati versenyszámok:

Vezetőszár, futószár:

Vsz Vezetőszár
Fsz1 Futószár
Fsz2 Futószár
Fsz3 Futószár

Díjlovaglás:

Előkezdő 2. feladat (D1)
Kezdő gyerek 1.feladat(C1)
Kezdő ifi 1. feladat (C2)
Haladó 1. feladat (B1)

Caprilli:

Póni Klub Caprilli 1.a feladat
Póni Klub Caprilli 1.c feladat

Díjugratás:

PKX Díjugratás
PK1 Díjugratás Póni 1
PK1 Díjugratás Póni 2
PK1 Díjugratás nagy ló
PK2 Díjugratás Póni 1
PK2 Díjugratás Póni 2
PK2 Díjugratás nagy ló
PK3 Díjugratás Póni 1
PK3 Díjugratás Póni 2
PK3 Díjugratás nagy ló

Vasárnapi versenyszámok:

Vezetőszár, futószár:

Vsz Vezetőszár
Fsz1 Futószár
Fsz2 Futószár
Fsz3 Futószár

Díjlovaglás:

Előkezdő 3. feladat (D0)
Kezdő gyerek 2. feladat
Kezdő ifi 2. feladat
Haladó 2. feladat (B2)

Caprilli:

Póni Klub Caprilli 1.a feladat
Póni Klub Caprilli 1.b feladat

Díjugratás:

PKX Díjugratás
PK1 Díjugratás Póni 1
PK1 Díjugratás Póni 2
PK1 Díjugratás nagy ló
PK2 Díjugratás Póni 1
PK2 Díjugratás Póni 2
PK2 Díjugratás nagy ló
PK3 Díjugratás Póni 1
PK3 Díjugratás Póni 2
PK3 Díjugratás nagy ló

A rendezvény Facebook eseménye »

Gyereknapi szabadidőlovas verseny
2024-06-01 08:00 - 2024-06-02 17:00
Hatalmas gyermeknapi szabadidős forgatag a Nemzeti Lovardában. Fantasztikus hangulat, rengeteg nyeremény, imádni való szakmai stáb, mesés környezet és rengeteg extra program.

Facebook esemény »

Five Star Horse Auction - aukciós válogató
2024-05-21 08:00 - 17:00
Újabb aukciós válogató május 21-én, ezúttal a 3-4-5 éves lovak számára.

Helyszín: Nemzeti Lovarda Budapest
Időpont: 2024. május 21.

Jelentkezés és további információ:

info@fivestarhorse.auction
Becsey Adrienn +36 70 380 8342
Ifj. Andirkó Attila +36 20 253 0312

Fotó: Vizesi Zsolt – VIZSO Photo

Magyar Lovassport Szövetség - Díjátadó ünnepség
2024-05-18 15:30 - 16:30
A Magyar Lovassport Szövetség legrangosabb elismeréseinek átadására május 18-án, a Gróf Széchenyi István Nemzetközi Díjugrató Verseny szombati napjának délutánján kerül sor.

Időpont: 2024. május 18., szombat, várhatóan 15:30 (a versenyszámok függvényében)
Helyszín: Nemzeti Lovarda

A Magyar Lovassport Szövetség évről évre elismeréssel jutalmazza azokat, aki kitartó és értékteremtő munkájukkal gazdagítják a hazai lovaséletet. Az ünnepségen átadásra kerülnek a Lovas Szövetség legrangosabb kitüntetései, a Gróf Széchenyi István Emlékérem, a Magyar Lovassportért Emlékérem, a Gróf Sándor Móric Támogatói Díj, valamint a sportolói és szakvezetői díjak.
A nemzetközi díjugrató versenyre és a díjátadó ünnepségre a rendezők mindenkit szeretettel várnak. Ünnepeljük együtt a magyar lovas élet kiválóságait!
A Gróf Széchenyi István Emlékversenyre a belépés mind a négy versenynapon ingyenes.
A versenyszámokat és a díjátadót a Riderline élőben közvetíti.
Fotó: Hajdu Krisztina/Lovasfoto.hu

CSI*, CSI**, CSIU25, CSI-YH Nemzetközi Díjugrató Verseny
2024-05-16 08:00 - 2024-05-19 19:00
Csütörtöktől vasárnapig 21 versenyszám várja a magyar és külföldi díjugratókat kiemelt pénzdíjazásért.

Díjlovas versenyiroda képzés
2024-05-11 10:00 - 15:00
A Díjlovagló Szakbizottság versenyiroda képzést hirdet a 2024-es évben.
Várják mindazokat az érdeklődőket, akik betekintést szeretnének nyerni a díjlovas versenyirodák munkájába, versenyirodaként közreműködnének hazai díjlovas versenyek lebonyolításában, illetve a korábban vizsgázott ismereteiket felfrissíteni vágyó versenyirodákat.
A már vizsgázott, de inaktív versenyirodák figyelmébe: a képzés után frissítésre kerül a díjlovas versenyirodák listája és inaktív jelölést kapnak azok, akiknek 2021 óta nem volt díjlovas verseny bonyolításuk és nem frissítik ismereteiket a képzésen. (2021. január 1. előtt volt az utolsó versenyiroda aktivitásuk és a képesítésüket ezt megelőzően szerezték meg.)
A képzésen való részvétel feltételei:

betöltött 18. életév
magyar állampolgárság
saját számítógép

Microsoft Word, Excel felhasználói ismerete
A képzés témakörei:

1. A versenyirodai működéshez szükséges szabályismeret
2. A versenyiroda technikai feltételei
3. Versenykiírás elkészítése, tartalmi, formai követelmények
4. Startlista elkészítése, tartalmi, formai követelmények
5. Pontozólapok kezelése, pontszámítás menete
6. Bemondás, eredmények közzététele
7. Versenyirodai feladatok rajtengedély vizsga esetén

Szükséges felszerelés: laptop, íróeszköz.
Részvételi díj:

15.000 forint/fő
A korábban vizsgázott, de még nem aktívan dolgozó versenyirodák számára a részvétel 5.000 forint/fő.
A részvételi díj étkezést nem tartalmaz.

A jelentkezés véglegesítéséhez szükséges a képzési díj befizetése, amire ügyfélkapun keresztül vagy személyesen a Sportirodán ügyfélfogadási időben nyílik lehetőség. A képzésre annak a jelentkezését fogadják el, akik 2024. május 5. éjfélig befizetik a 15.000 forintos képzési díjat.
Amennyiben kevesebb mint öt fő véglegesíti a jelentkezését, a Szakbizottság fenntartja a jogot az időpont módosítására.
További részletek és regisztráció »

Magyar Lovassport Szövetség - közgyűlés
2024-05-07 09:00 - 12:00
A Magyar Lovas Szövetség éves rendes Közgyűlését 2024. május 7-én kedden 9 órakor a Nemzeti Lovarda Tudásközpont aulájában (1087 Budapest, Kerepesi út 7.) tartja.
Az Alapszabály 16. § (2) bek. szerint, ha a Közgyűlés az eredeti időponttól számított egy órán belül nem válik határozatképessé, a közgyűlést el kell halasztani és ismételten össze kell hívni. Amennyiben a Közgyűlés nem határozatképes, akkor a megismételt Közgyűlésre azonos napirenddel 2024. május 7-én kedden 10 órakor kerül sor, megegyező helyszínen.
A megismételt közgyűlés – a meghirdetett napirendre felvett kérdésekben – a szavazásra jogosultak 5 %-nak jelenléte esetén határozatképes.
Napirend:

1. Jegyzőkönyvvezető, hitelesítők, Szavazatszámláló Bizottság megválasztása
2. Elnöki köszöntő
3. Megemlékezések
4. 2023. szakmai beszámoló
5. Könyvvizsgálat eredménye (a könyvvizsgáló beszámolója)
6. Felügyelőbizottság jelentése
7. Tájékoztatás a Magyar Lovassport Szövetség tulajdonában lévő gazdasági társaságok működéséről.
8. 2023-as év pénzügyi beszámoló és Közhasznúsági jelentés
9. 2024. évi pénzügyi terv
10.Egyebek

A napirendi pontokhoz kapcsolódó dokumentumok –a 2023. évi pénzügyi beszámoló és a 2023. évi szakmai beszámoló – a Közgyűlést megelőzően legalább 8 nappal a honlapon elérhetőek.
Részletes meghívó és meghatalmazás letöltése a Magyar Lovassport Szövetség weboldaláról »

Fogathajtó Szakág - rendkívüli közgyűlés
2024-05-03 12:00 - 14:00
A Magyar Lovassport Szövetség Fogathajtó Szakág Elnöksége tisztelettel meghívja a szakágban tevékenykedő sportszervezeteket, versenyzőket, edzőket, bírókat rendkívüli gyűlésére. A rendkívüli gyűlés minden érdeklődő számára nyitott.

A gyűlés időpontja: 2024. május 5. (vasárnap), 12.00 óra, regisztráció 11 órától
Helyszín: Nemzeti Lovarda, Tudásközpont (1087 Budapest, Kerepesi út 7.)

Amennyiben a gyűlés nem határozatképes, a megismételt rendkívüli gyűlésre azonos napirenddel 2024. május 5. (vasárnap) 13 órakor Nemzeti Lovarda, Tudásközpont helyszínen kerül sor. Az ismételten összehívott gyűlés az eredeti napirendre felvett kérdésekben, a szavazásra jogosultak 5 %-ának jelenléte esetén határozatképes.
Szavazásra jogosultak azon sportszervezetek képviselői, akik megfelelnek a 2004. évi I. törvény sportról szóló szabályozásainak és amelyek a Magyar Lovas Szövetség felé tagdíjukat 2023.évben befizették és a Szakág hivatalos fogathajtó versenyén, az év során versenyzőt indítottak. (SZMSZ 4. § (3)
A gyűlésen a szavazásra jogosult tagszervezetet törvényes képviselője, annak akadályoztatása esetén a törvényes képviselő által meghatalmazott személy képviselheti.
A meghatalmazott személy – saját tagszervezetén kívül – legfeljebb további két tagszervezet képviseletében gyakorolhatja ülési jogait. A szabályszerű (teljes bizonyító erejű magánokiratba vagy közokiratba foglalt) meghatalmazást a szavazati jogosultság megállapítása érdekében legkésőbb a gyűlés megkezdésének időpontjáig át kell adni a gyűlés regisztrációért felelős tisztségviselőjének. Csak kétséget kizáróan eredeti és eredeti aláírással ellátott okiratot fogadunk el, ezért különösen, de nem kizárólagosan nem megfelelő aláírásbélyegzővel ellátott, elektronikusan hitelesített és kinyomtatott, továbbá fénymásolt, vagy más módon szerkesztett aláírás. Felhívom szíves figyelmüket, hogy az okiratok szabályszerű kiállítása a kiállító tagszervezeti képviselő, azok felhasználása pedig a regisztráló személy felelőssége!
Napirend:

Jegyzőkönyvvezető, hitelesítők, szavazatszámláló bizottság megválasztása
A Szakbizottság 2023. évi szakmai beszámolójának elfogadása
A 2023. év pénzügyi beszámoló elfogadása
A 2024. évi pénzügyi terv (költségvetés) elfogadása
Napkori Hagyományőrző Lovasklub beadványának tárgyalása.
Egyebek

Kisbér, 2024. április 18.
Meghívó, meghatalmazás és egyéb dokumentumok letöltése a Szakág weboldaláról »

Országos díjugrató verseny
2024-05-03 08:00 - 2024-05-05 19:00
Részletes versenykiírás a dijugratas.hu oldalon »

CVI Nemzetközi Lovastorna Verseny
2024-04-26 08:00 - 2024-04-28 17:00
18 nemzet, 60 ló, 145 egyéni versenyző, 8 páros és 6 csapat méri össze tudását ezen a nemzetközi versenyen.
Magyar versenyzők is szép számban neveztek: 11 ló, 28 egyéni versenyző, két csapat és egy páros fog rajthoz állni. Köztük kezdő versenyzők, akiknek ez lesz az első nemzetközi szereplése és rutinos versenyzők, akiknek célja, hogy megszerezzék a kvalifikációt a svájci rendezésű Felnőtt Világbajnokságra, valamint a junior és young Európa-bajnokságra. Ettől az évtől kezdve új szabály, hogy nemcsak a versenyzőknek, hanem a lovaknak is szüksége van kvalifikációs pontra, így a futószárazók is mindent megtesznek majd annak érdekében, hogy lovaik minél tökéletesebben szerepeljenek és megszerezzék a szükséges pontokat.

Országos díjugrató verseny
2024-04-19 08:00 - 2024-04-21 19:00
Péntektől vasárnapig harminc versenyszám várja a lovasokat.
Tovább a részletes versenykiírásra »

Nicola Danner kurzus a Szabadidőlovas Szakág szervezésében
2024-04-15 09:00 - 2024-04-16 17:00
A Magyar Lovassport Szövetség Szabadidőlovas Szakágának szervezésében április 15-16-án megrendezésre kerül az első hivatalos Working Equitation (Munkalovas) képzés a Nemzeti Lovardában.
A továbbképzésre bármely szakágban minimum gyakorló bírói státusszal rendelkezők jelentkezhetnek.
A képzés nyitott, így nézőként bárki részt vehet rajta.
A workinges bírói státusz a két feltétel (minimum gyakorló bíró+ kurzus) és a liszensz befizetését követően válik aktívvá.
A gyakorlati képzéshez szükség lesz néhány gyakorló working equitation lovasra. A szervezők örömmel fogadják olyan lovasok jelentkezését, akik rendelkeznek working equitation tapasztalattal és szívesen vennének részt a képzésen lovasként.
A képzés minden résztvevőnek és érdeklődőnek ingyenes.
További részletek és regisztráció »

Hansághy Péter - bírói és edzői továbbképzés
2024-04-14 10:00 - 17:00
Hansághy Péter L3 (4*-os) nemzetközi bíró továbbképzést tart bíróknak és edzőknek, amit a Díjlovagló Szakbizottság hivatalos továbbképzésnek fogad el. Az alkalomra szülőket, lovasokat és a sportág egyéb érdeklődőit is szeretettel várják.
A képzés tematikája a 2024. január 1-jén életbe lépett új FEI szabályok és a szintén most megjelent Dressage Judging Manual (A Díjlovaglás Bírálatának Kézikönyve). A képzés külön hangsúlyt fektet a feladatok elvárt helyes végrehajtására és az alapvető hibák bírálatára. Célja, hogy a bírók és az edzők szemlélete minél közelebb kerüljön egymáshoz, és a két meghatározó felelősséggel bíró társaság közötti viszony a jövőben minél inkább a megértésen és empátián alapuljon, ami a sportág fejlődésének alapja.
A képzésen való részvétel ingyenes mindenki számára, de előzetes regisztrációhoz kötött.
Tovább a regisztrációra »
Regisztráció határideje: 2024. április 11.

Lovastorna: Budapest Bajnokság
2024-04-13 08:00 - 2024-04-14 17:00
Lovastorna országos minősítő verseny.

Díjugrató Rajtengedélyvizsga
2024-04-05 08:00 - 17:00
Jelentkezés a www.rajtengedely.hu oldalon.

Téli Kupa - döntő
2024-03-30 08:00 - 2024-03-31 17:00
A Döntőbe kerüléséhez legalább 2 versenyen való részvétel szükséges. Az adott kategória Bajnoka az a lovas lesz, aki a legtöbb pontot szerezte.
További információ a Díjlovagló Szakág oldalán »
Tovább a részletes versenykiírásra »

Lovastusa Szakági Közgyűlés
2024-03-27 16:00 - 19:00
A Lovastusa Szakág 2024. március 27-én Szakági Közgyűlést hív össze a Nemzeti Lovardában, melyre a Szakbizottság tisztelettel meghívja a szakág egyesületeinek képviselőit, lovasokat, edzőket, hivatalos személyeket, versenyrendezőket és mindenkit, aki érdekelt a lovastusában.

Időpont: 2024. március 27. (szerda) 16:00 óra
(Megismételt közgyűlés időpontja: 2024. március 27. 17:00 óra)
Helyszín: Nemzeti Lovarda – Tudásközpont

A szakági gyűlés egyik fő napirendi pontja a 2024-es nemzeti lovastusa szabályzat ismertetése és elfogadása.
Az új szabályzat sokkal átláthatóbb, egyszerűbb, azonban nagyon sok tartalmi változással teli. Az új szabályzat elkészítésekor a Lovastusa Szakbizottság törekedett arra, hogy a jövőben a lehető legkevesebb változást kelljen eszközölni, amennyiben a nemzetközi szabályzat változik, változások kizárólag a nemzeti érdekek felmerülése kapcsán legyenek. A cél minden esetben a nemzetközi irányelvek követése és emellett a saját nemzeti szabályzatrendszerünk pontosítása, a nemzeti versenyrendszer javítása.
A közgyűlésen minden olyan lovasegyesület szavazati joggal rendelkezik, mely a 2023-as évben a szakág versenyrendszerében versenyzőt szerepeltetett.
A közgyűlésen a szavazati jogát minden arra jogosult tag törvényes képviselője útján személyesen, vagy jogszerű meghatalmazással egyéb képviselőjén keresztül gyakorolhatja. A sportszervezeteknek legkésőbb a közgyűlés megkezdésének időpontjáig a mellékelt meghatalmazással írásban be kell jelenteniük azt a személyt, aki képviselőként a sportszervezetet képviseli.
Napirendi pontok:

1. Jegyzőkönyvvezető, jegyzőkönyv hitelesítők és Szavazatszámláló Bizottság megválasztása, napirendi pontok elfogadása
2. A Szakág új szervezeti működésének bemutatása
3. 2023. november 28. óta elvégzett feladatok
4. Nemzeti Lovastusa Szabályzat módosításainak elfogadása
5. 2024. évi tervezett költségvetés elfogadása
6. 2024. évi versenynaptár, felkészítő edzőtáborok egyeztetése
7. Egyebek

Meghívó és meghatalmazás letöltése a Lovastusa Szakág weboldaláról »

Hivatalos FEI pónimérés
2024-03-26 14:00 - 17:00
A Magyar Lovassport Szövetség hivatalos FEI Pónimérést rendez a Nemzeti Lovardában.

Jelentkezés: lehoczky.reka@lovasszovetseg.hu
Jelentkezési határidő: 2024. március 19. 12:00
A jelentkezésnek az alábbi információkat kell tartalmaznia:

A mérés ideje alatt a póniért felelős személy neve
A póni tulajdonosának neve és állampolgársága
A póni neve, FEI száma vagy FEI útlevél száma, születési dátuma
Számlázási adatok

A pónimérés díja 250 EUR (95 000 Ft), amely nem tartalmazza a bokszdíjat.
Bokszfoglalás: kiss.nikolett@nemzetilovarda.hu
A pónimérés napján már nincs lehetőség FEI útlevelet vagy FEI számot igényelni a mérésen résztvevő póniknak.
A pónimérésen előzetes regisztráció és előre utalás (az ügyfélkapun keresztül) után lehet résztvenni, a helyszínen készpénzes vagy bankkártyás fizetésre nincs lehetőség.
2020 januárjában a FEI új póni mérési rendszert alakított ki, aminek megfelelően minden FEI-nél regisztrált pónit hivatalosan le kell mérni egy hivatalos pónimérés alkalmával. A lemért pónik ezután egy hivatalos mérési tanúsítványt kapnak. A 8 évnél idősebb pónik tanúsítványa életük végéig, a 8 évnél fiatalabb póniké pedig 15 hónapra érvényes.
2023 januárjától minden póninak kötelezően rendelkeznie kell FEI mérési tanúsítvánnyal ahhoz, hogy indulhasson FEI versenyeken.

Sportorvosi vizsgálat
2024-03-23 08:00 - 17:00
Időpontfoglalás a sportorvosi vizsgálatra: lovasszovetseg.hu/sportorvosi-vizsgalat »
Ár: Egységesen 10 000 forint, amely a helyszínen készpénzben fizetendő.
A formanyomtatványokat kitöltve hozd magaddal a vizsgálatra, a kérdőíven tüntesd fel a testmagasságodat, testsúlyodat, valamint a sportágat.
Vizsgálat előtt maximum 10 perccel korábban érkezz, kísérőt ne hozz magaddal.
Kiegészítő vizsgálatok:

Szemészet: első engedélyhez szükséges, utána 18 és 35 éves kor között kétévente, 35 éves kor felett évente. Fél éven belül elég elküldeni e-mailben (dijugratas@lovasszovetseg.hu).
Labor: csak 35 éves kor felett: teljes vérkép, vércukor, koleszterinek, húgysav, májfunkció, vesefunkció. Hozni kell a vizsgálathoz, 2 hónapon belüli legyen.
